அம்பஜோகை

அம்பஜோகை (Ambajogai) என்பது இந்தியாவின் மகாராட்டிரா மாநிலத்தில் உள்ள பீடு மாவட்டத்தில்  ஒரு நகராட்சி மன்றம், வட்டம் மற்றும் துணைப்பிரிவாகும்  . 

அம்பாபாய் - யோகேஸ்வரி தெய்வத்தின் பெயரால் இந்த நகரம் அம்பஜோகை என்று பெயரிடப்பட்டது. அதன் பாரம்பரிய கோயில் இங்கு அமைந்துள்ளது. மகாராட்டிராவிலிருந்து, பக்தர்கள் பெரும்பாலும் கொங்கண் பகுதியிலிருந்து வருகை தருகின்றனர் . http://yogeshwaridevasthan.org  இந்த நகரத்தில் ஏராளமான பாரம்பரிய இடங்கள் உள்ளன.  இந்த நகரம் மராத்வாடா பிராந்தியத்தின் கலாச்சார தலைநகரம் என்று அழைக்கப்படுகிறது. https://www.maharashtratourism.gov.in/treasures/temple/ambajogai சக்லேசுவர் 12 காம்பி, கோலேசுவர், முகுந்தராஜ் குகை மற்றும் தசோபந்த் சுவாமி சமாதி, முகுந்தராஜ் சமாதி, காசிவிசுவநார், அம்ருதேசுவர் போன்ற பிற பாரம்பரிய கோவில்கள் இந்த நகரத்தில் உள்ளன. சிவ்லேனி குகைகள் (அட்டிகானா) அல்லது ஜோகாய் மண்டபம் என்று அழைக்கப்படும் ஒரு பழங்கால குகையும் உள்ளது. இது ஒரு பாரம்பரிய இடமாக (மகாராட்டிராவில் உள்ள தொல்பொருள் இடங்கள்) அறிவிக்கப்பட்டுள்ளது. இங்கு பகவான் சங்கர், நந்தி மற்றும் யானைகள் கல்லில் செதுக்கப்பட்டுள்ளன. சிவன் பிரம்மா மற்றும் விஷ்ணு ஆகிய கடவுள்களில் சிலைகளும் கல்லில் செதுக்கப்பட்டுள்ளனர்.

 வரலாறு 
இந்த நகரம் பண்டைய காலங்களிலிருந்து இப்பகுதியில் ஒரு கலாச்சார மையமாக இருந்து வருகிறது. ஜோகாய் கோயில், கோலேசுவர் கோயில் மற்றும் பரகாம்பி கோயில்கள் கி.பி 10 ஆம் நூற்றாண்டுக்கு முந்தைய நகரத்தின் கலாச்சார செழிப்பைக் குறிக்கின்றன. 

ஐதராபாத்து மாநிலம் இந்தியாவின் ஆதிக்கத்திற்கு வருவதற்கு முன்பு ஐதராபாத் நிசாமின் ஆட்சியில் இந்த நகரம் செழித்திருந்தது. இது ஐதராபாத் மாநில இராணுவத்தின் இராணுவ தளமாக இருந்தது. ஐதராபாத் இராணுவத்தின் குதிரைப் படையின் நிலை பின்னர் ஒரு மருத்துவமனை மற்றும் மருத்துவக் கல்லூரியாக மாற்றப்பட்ட பின்னர் இது சுவாமி இராமானந்த் தீர்த்த கிராம மருத்துவக் கல்லூரி என்று பெயரிடப்பட்டது. 

 போக்குவரத்து 
அருகிலுள்ள இரயில் நிலையங்கள் காட்நந்தூர் (18 கி.மீ), பார்லி வைஜ்நாத் (25 கி.மீ) மற்றும் 556 இலாத்தூர் இரயில் நிலையம் (50 கி.மீ). மும்பை, இரத்னகிரி, தானே, அவுரங்காபாத், பர்பானி, புனே, ஜல்கான், இலாதூர், ஐதராபாத் போன்ற பல்வேறு வழித்தடங்களில் கிர்கானி, சாதாரண விரைவுப் பேருந்து, குளிரூட்டப்பட்ட விரைவுப் பேருந்துமற்றும் சிவ்சாகி பேருந்து போன்ற பேருந்து சேவைகளை மகாராட்டிர போக்குவரத்துக்கழகம் வழங்குகிறது. 

 தொழில் 
நகரத்தின் புறநகரில் அம்பா சாகர் கர்கானா என்ற சர்க்கரை ஆலை உள்ளது. இது மாவட்டத்தின் முதல் சர்க்கரை தொழிற்சாலையாக இருந்தது. இந்த நகரத்தில் வெவ்வேறு சிறிய அளவிலான தொழில்களும் உள்ளன. 

 நகரைப்பற்றி 
அம்பஜோகை, மேற்கு இந்திய மாநிலமான மகாராட்டிராவின் மராத்வாடா பகுதியில் அமைந்துள்ள ஒரு நகரமாகும். பீடு மாவட்டத்திலிலுள்ள யோகேஸ்வரி கோயிலால் அம்பஜோகை நன்கு அறியப்பட்டிருக்கிறது. இது பார்லி வைஜ்நாத்திலிருந்து 25 கிலோமீட்டர் தொலைவில் அமைந்துள்ளது. காசநோய் (காசநோய்) சிகிச்சைக்காக சகாப்தத்தில் அம்பஜோகை பிரபலமாக இருக்கிறது இதனால் இங்குள்ள காசநோய் மருத்துவமனை என்று நன்கு அறியப்பட்டது. இந்த மருத்துவமனை இப்போது புதுப்பிக்கப்பட்டு பல்வேறு நோயாளிகளுக்கு சேவை செய்து வருகிறது மற்றும் புற்றுநோய் குணப்படுத்தும் பிரிவும் உள்ளது. 

மராத்தி மொழியின் முதல் கவிஞர்களில் ஒருவரான முகுந்தராஜின் நினைவுச்சின்னம் பள்ளத்தாக்கில் அருகிலேயே உள்ளது., இது கவிஞரிடமிருந்து அதன் பெயரையும் பெறுகிறது. 

புதிய அம்பஜோகை மாவட்டத்தை உருவாக்க பீடு மாவட்டத்தை பிரிக்க மகாராட்டிரா அரசுக்கு ஒரு திட்டமும் உள்ளது.  

 புள்ளிவிவரங்கள் 
2011 இந்திய மக்கள் தொகை கணக்கெடுப்பின்படி, அம்பஜோகையின் மக்கள் தொகை 74,844 பேர் என்ற அளவிலில் இருக்கிறது. ஆண்கள் மக்கள் தொகையில் 52 சதவீதமும், பெண்ளில் 48 சதவீதமும் இருக்கின்றனர். அம்பஜோகையில் சராசரி கல்வியறிவு விகிதம் 85.89 சதவீதமாகும். இது தேசிய சராசரியான 74.04 சதவீதத்தைவிட அதிகமாகும்.  இதில் ஆண்களின் 91.58 சதவீதமும் மற்றும் பெண்களின் கல்வியறிவு 79.88 சதவீதம் என்ற அளவில் உள்ளது. மக்கள் தொகையில் 12 சதவீதம் பேர் 6 வயதுக்குட்பட்டவர்கள் ஆகும்.

 கல்வி 
அம்பஜோகை ஒரு காலத்தில் மராத்வாடா பிராந்தியத்தின் கல்வி மையமாக இருந்தது. மேலும் இதுமராத்வாடாவின் புனே என்றும் அழைக்கப்பட்டது. இங்கு சுவாமி இராமானந்த் தீர்த் கல்விச் சங்கம் 20 ஆம் நூற்றாண்டின் ஆரம்பத்தில் நிறுவப்பட்டது. இது இந்தியாவின் சுதந்திரத்திற்கு முன்பே இருந்த ஒரு கல்வி மையமாக அமைந்தது. பல பள்ளிகள் மற்றும் கல்லூரிகளை நிறுவுவதன் மூலம் இந்த மரபு முன்னோக்கி கொண்டு செல்லப்படுகிறது. குறிப்பாக ஆசியாவின் முதல் கிராமப்புற மருத்துவக் கல்லூரியான அம்பஜோகை என்ற அரசு மருத்துவக் கல்லூரி " சுவாமி இராமானந்த் தீர்த்த கிராம மருத்துவக் கல்லூரி "     . இது லாத்தூரின் மகாத்மா பசவேசுவர் கல்விச் சங்கமத்துடன் இணைக்கப்பட்ட ஒரு தனியார் பொறியியல் கல்லூரியையும் இதுகொண்டுள்ளது.   

 குறிப்புகள் 

பகுப்பு:மகாராட்டிரம்